Likumprojekts

**Grozījumi likumā “Par interešu konflikta novēršanu valsts amatpersonu darbībā”**

Izdarīt likumā “Par interešu konflikta novēršanu valsts amatpersonu darbībā” (Latvijas Republikas Saeimas un Ministru Kabineta Ziņotājs, 2002, 11. nr.; 2003, 12. nr.; 2006, 2., 20. nr.; 2007, 14. nr.; 2008, 24. nr.; 2009, 10., 24. nr.; Latvijas Vēstnesis, 2010, 94., 162. nr.; 2011, 76. nr.; 2012, 104. nr.; 2013, 6. nr.; 2014, 32., 38., 228. nr.; 2015, 107., 190., 251. nr.; 2016, 31.,   
123. nr.) šādus grozījumus:

1.  Papildināt 1.panta 5.punktu pēc vārda “radinieku” ar vārdiem “personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība”.

2.  Papildināt 2.pantā pēc vārda “radinieku” ar vārdiem “personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība”.

3.  Papildināt likumu ar 9.1 pantu šādā redakcijā:

“**9.1pants. Skaidras naudas uzkrājumu ierobežojums**

1. Valsts amatpersonas skaidras naudas uzkrājumu kopējā summa nedrīkst pārsniegt 20 minimālās mēnešalgas.
2. Valsts amatpersonai, kas minēta šā likuma 4.panta piektajā daļā, šajā pantā noteiktais skaidras naudas uzkrājumu ierobežojums piemērojams, ja tā attiecīgos amata pienākumus pilda ilgāk nekā vienu mēnesi.”

4.  10.pantā:

papildināt 1.2 daļā pēc vārda “radiniekiem” ar vārdiem “un personai, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

aizstāt otrajā daļā vārdus “un to radiniekiem” ar vārdiem “to radiniekiem un personai, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

aizstāt 6.1 daļā vārdus “un viņu radiniekiem” ar vārdiem “viņu radiniekiem un personu, ar kuru minētā valsts amatpersona dzīvo kopā un ar kuru tai ir kopīga (nedalīta) saimniecība”.

5.  11.pantā:

papildināt pirmo daļu pēc vārda “radinieki” ar vārdiem “persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

papildināt otro daļu pēc vārda “izbeigšanās” ar vārdiem “un attiecībā uz laulāto divus gadus pēc laulības šķiršanas un attiecībā uz personu, ar kuru valsts amatpersona ir dzīvojusi kopā un ar kuru tai ir bijusi kopīga (nedalīta) saimniecība, divus gadus pēc kopdzīves izbeigšanās”.

6.  12.pantā:

papildināt 1. un 2. punktu pēc vārda “radiniekiem” (attiecīgā locījumā) ar vārdiem “personu, ar kuru šī valsts amatpersona dzīvo kopā un ar kuru tai ir kopīga (nedalīta) saimniecība” (attiecīgā locījumā);

aizstāt 3.punktā vārdus “vai tās radinieki” ar vārdiem “tās radinieki vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

aizstāt 4.punktā vārdus “vai tās radinieks, kā arī attiecībā uz individuālo komersantu, kas pats ir valsts amatpersona vai tās radinieks” ar vārdiem “tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība, kā arī attiecībā uz individuālo komersantu, kas pats ir valsts amatpersona, tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība.”

7.  14.panta piektajā daļā:

aizstāt 1. un 2.punktā vārdus “vai tās radinieku” (attiecīgā locījumā) ar vārdiem “tās radinieku vai personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība” (attiecīgā locījumā);

aizstāt 3.punktā vārdus “vai tās radinieki vai kuros šai personai vai tās radiniekiem” ar vārdiem “tās radinieki vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība, vai kuros šai valsts amatpersonai, tās radiniekiem vai personai, ar kuru valsts amatpersona dzīvo kopā un ar kuru tai ir kopīga (nedalīta) saimniecība”.

8.  15.panta pirmajā daļā:

izteikt 1.punktu šādā redakcijā:

“1) ja šī amatpersona, tās radinieki vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība, ir mantiski vai citādi personiski ieinteresēta izskatāmajā lietā vai arī ja šīs amatpersonas, tās radinieku vai personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība, intereses ir pretējas tās valsts vai pašvaldības institūcijas interesēm, kuru šī amatpersona pārstāv;”;

aizstāt 2.punktā vārdus “vai tās radinieki” ar vārdiem “tās radinieki vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

aizstāt 4.punktā vārdus “vai tās radinieks, kā arī attiecībās ar individuālo komersantu, kas pats ir valsts amatpersona vai tās radinieks” ar vārdiem “tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība, kā arī attiecībās ar individuālo komersantu, kas pats ir valsts amatpersona, tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība.”.

9.  Aizstāt 16.panta trešajā daļā vārdus “vai tās radiniekiem” (attiecīgā locījumā) ar vārdiem “tās radiniekiem vai personai, ar kuru valsts amatpersona dzīvo kopā un ar kuru tai ir kopīga (nedalīta) saimniecība” (attiecīgā locījumā).

10.  21.panta pirmajā daļā:

papildināt 1.punktu pēc vārda “radinieku” ar vārdiem “personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība”;

aizstāt 2.punktā vārdus “vai tās radinieks, vai par to, ka pati valsts amatpersona vai tās radinieks” ar vārdiem “tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība, vai par to, ka pati valsts amatpersona, tās radinieks vai persona, ar kuru valsts amatpersona dzīvo kopā un ar kuru tai ir kopīga (nedalīta) saimniecība”.

11.  Papildināt 23.panta pirmo daļu ar 5.punktu šādā redakcijā:

“5) papildu deklarāciju, kuru iesniedz atbilstoši šā likuma 25.panta otrajā daļā noteiktajam.”

12.   24.pantā:

papildināt pirmās daļas 1.punktu ar vārdiem “un personas, ar kuru valsts amatpersona dzīvo kopā un ar kuru tai ir kopīga (nedalīta) saimniecība, vārdu, uzvārdu, personas kodu un to attiecību statusu”;

papildināt pirmās daļas 7.punktu pēc vārdiem “ja to” ar vārdu “kopējā”;

papildināt ar 1.2 daļu šādā redakcijā:

“(12) Papildu deklarācijā norāda informāciju par veiktu darījumu (piemēram, saņemta mantojuma, dāvinājuma, izsniegta vai saņemta aizdevuma), kura summa pārsniedz 20 minimālās mēnešalgas, darījuma apmēru un darījuma pusēm.”;

papildināt ceturto daļu ar otro un trešo teikumu šādā redakcijā:

“Deklarācijām, kas iesniegtas, izmantojot Valsts ieņēmumu dienesta elektroniskās deklarēšanas sistēmu, ir juridisks spēks arī tad, ja tās nesatur rekvizītu “paraksts”. Iesniedzot deklarāciju, izmantojot Valsts ieņēmumu dienesta elektroniskās deklarēšanas sistēmu, deklarācijas iesniedzējs apliecina, ka deklarācijā norādītās ziņas ir pilnīgas un patiesas.”.

13. Papildināt 25.panta otro daļu ar otru teikumu šādā redakcijā:

“Valsts amatpersona iesniedz papildu deklarāciju viena mēneša laikā pēc darījuma (piemēram, saņemta mantojuma, dāvinājuma, izsniegta vai saņemta aizdevuma), kura summa pārsniedz 20 minimālās mēnešalgas, veikšanas.”

14. 26.pantā:

papildināt ceturto daļu pēc vārda “partneriem” ar vārdiem “informācija par personu, ar kuru amatpersona dzīvo kopā un ar kuru tai ir kopīga (nedalīta) saimniecība”;

papildināt ar septīto daļu šādā redakcijā:

“(7) Papildu deklarācijā norādītos publiskojamos datus ne vēlāk kā mēneša laikā pēc to iesniegšanas Valsts ieņēmumu dienests publicē elektroniskā veidā.”

15. 27.panta trešajā daļā:

svītrot otrajā teikumā vārdus “visu šā likuma 4.panta pirmajā daļā minēto”;

svītrot trešo teikumu.

16. 28.pantā:

papildināt ar 1.2 daļu šādā redakcijā:

“(12) Valsts ieņēmumu dienestam ir pienākums veikt deklarācijā norādītās informācijas salīdzināšanu ar Valsts ieņēmumu dienesta rīcībā esošo informāciju.”;

sestajā daļā aizstāt vārdus “vai fakts, kura” ar vārdiem “vai fakts, vai datu neatbilstība, kuras”.

17. Papildināt pārejas noteikumus ar 29.punktu šādā redakcijā:

“Šā likuma 9.1 pantā minētajiem skaidrās naudas uzkrājumiem, kuri pārsniedz 20 minimālās mēnešalgas un izveidojušies pirms 2017.gada 1.decembra, glabāšanas kārtība maināma līdz 2017.gada 30.decembrim.”

Likums stājas spēkā 2017.gada 1.decembrī.

Finanšu ministre D.Reizniece-Ozola